François Pasumot

François PASUMOT (n. la 1-an de majo 1733 en Beaune - m. samloke la 10-an de oktobro 1804) estis franca inĝeniero, geografo kaj kartografo.

 Biografio  
François Pasumot naskiĝis en familio de metiistoj. Lia patro estis majstra seruristo. Li studis ĉe la Kolegio de Beaune, prizorgata de la fratoj de la Oratora Kongregacio, kaj montris apartan talenton en matematiko kaj fiziko.

Post kiam li akiris sian atestilon en Parizo en la nova Korpo de la reĝaj inĝenier-geografoj, li estis sendita en 1756 al Aŭvernjo, danke al la protekto de Jean-Dominique Cassini, por esplori la vulkanojn kaj plenumi ilian mapon. Post tri jaroj dediĉitaj al ĉi tiu laboro, li fariĝis profesoro en la kolegio de Auxerre. Kiel inĝeniero-geografo, li interesiĝis pri romiaj vojoj, precipe tiuj de la departemento Yonne. Li esploris la grotojn de Arcy-sur-Cure kaj desegnis iliajn planojn. 

Dum siaj vojaĝoj, li analizis variajn romiajn kaj gaŭlajn antikvaĵojnNicolas Delferrière, Quand l’ingénieur-géographe du roi Louis XV décrivait une mosaïque romaine découverte à Corsaint (Côte-d’Or) , Annales de Bourgogne, vol. 94, no. 4, 2022, pp. 5-11.. En 1773, li devis forlasi la kolegion de Auxerre, transprenitan de la benediktanoj, kaj revenis al Parizo. Poste, li esploris Svislandon, la Blankmontan Masivon kaj la Pireneojn. En 1789, li publikigis unu el siaj ĉefaj verkoj : Voyages physiques dans les Pyrénées. En siaj lastaj jaroj, li estis subestro en la oficejo pri mapoj kaj planoj de la Franca Mararmeo. Li verkis multajn artikolojn pri geografio, geologio kaj arkeologio. En 1804, li revenis al Beaune, kie li mortis pro subita malsano.

Strato en Beaune portas lian nomon, kaj memortabulo estis starigita sur la fasado de lia domo, ĉe strato Lorraine.

 Referencoj 

Kategorio:Francaj geografoj
Kategorio:Francaj inĝenieroj